CELEX: 32022R0022
Language: lv
Date: 2022-01-10 00:00:00
Title: Padomes Īstenošanas regula (ES) 2022/22 (2022. gada 10. janvāris), ar ko īsteno Regulu (ES) 2019/1716 par ierobežojošiem pasākumiem saistībā ar situāciju Nikaragvā

10.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  LI 5/4
               
            
         PADOMES ĪSTENOŠANAS REGULA (ES) 2022/22
         (2022. gada 10. janvāris),
         ar ko īsteno Regulu (ES) 2019/1716 par ierobežojošiem pasākumiem saistībā ar situāciju Nikaragvā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2019/1716 (2019. gada 14. oktobris) par ierobežojošiem pasākumiem saistībā ar situāciju Nikaragvā (1) un jo īpaši tās 13. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2019. gada 14. oktobrī pieņēma Regulu (ES) 2019/1716 par ierobežojošiem pasākumiem saistībā ar situāciju Nikaragvā.
                  
               
                     (2)
                  
                  
                     Savienības Augstais pārstāvis ārlietās un drošības politikas jautājumos (“Augstais pārstāvis”) 2021. gada 8. novembrī Savienības vārdā nāca klajā ar deklarāciju, kurā uzsvēra, ka 2021. gada 7. novembrī notikušās vēlēšanas Nikaragvā ir notikušas bez demokrātiskām garantijām un ka to rezultātiem trūkst leģitimitātes. Viņš paziņoja, ka Nikaragvas valdība ir atņēmusi Nikaragvas tautai pilsoniskās un politiskās tiesības balsot ticamās, iekļaujošās, godīgās un pārredzamās vēlēšanās, kā arī viņu vārda, biedrošanās un miermīlīgas pulcēšanās brīvību. Augstais pārstāvis norādīja, ka Savienība ir gatava apsvērt visus tās rīcībā esošos instrumentus, tostarp papildu ierobežojošus pasākumus.
                  
               
                     (3)
                  
                  
                     Ņemot vērā to, ka situācija Nikaragvā joprojām ir nopietna, Regulas (ES) 2019/1716 I pielikumā izklāstītajā to fizisko un juridisko personu, vienību un struktūru sarakstā, kurām piemēro ierobežojošus pasākumus, būtu jāiekļauj septiņas personas un trīs vienības.
                  
               
                     (4)
                  
                  
                     Tāpēc būtu attiecīgi jāgroza Regulas (ES) 2019/1716 I pielikums,
                  
               IR PIEŅĒMUSI ŠO REGULU.
         
            1. pants
            Regulas (ES) 2019/1716 I pielikumu groza tā, kā izklāstīts šīs regulas pielikumā.
         
         
            2. pants
            Šis regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 10. janvārī
            
               
                  Padomes vārdā –
               
               
                  Priekšsēdētājs
               
               J.-Y. LE DRIAN
            
         
         
            (1)  OV L 262, 15.10.2019., 1. lpp.
         
      
      
         
            PIELIKUMS
            Regulas (ES) 2019/1716 I pielikumu groza šādi:
            
                        1)
                     
                     
                        tabulas nosaukumu aizstāj ar šādu:
                        
                                    “A.
                                 
                                 
                                    Fiziskas personas, kas minētas 2. pantā”;
                                 
                              
                  
                        2)
                     
                     
                        tabulā pievieno šādas fiziskas personas:
                        
                                     
                                 
                                 
                                    Vārds, uzvārds
                                 
                                 
                                    Identifikācijas informācija
                                 
                                 
                                    Pamatojums
                                 
                                 
                                    Sarakstā iekļaušanas datums
                                 
                              
                                    “15.
                                 
                                 
                                    Camila Antonia ORTEGA MURILLO
                                 
                                 
                                    Amats: Daniel Ortega un Rosario Murillo meita, prezidenta padomniece, Radošās ekonomikas komisijas koordinatore, televīzijas raidstacijas Canal 13 direktore.
                                    Dzimšanas datums: 1987. gada 4. novembris
                                    Dzimšanas vieta: Managva (Managua), Nikaragva
                                    Dzimums: sieviete
                                    Valstspiederība: Nikaragva
                                    Pase: A00000114 (Nikaragvas)
                                    Personas apliecība: 001-041187-0001B
                                 
                                 
                                    
                                       Camila Antonia Ortega Murillo ir cieši iesaistīta prezidentu Daniel Ortega un viņa sievu Rosario Murillo atbalstošās darbībās kā prezidenta padomniece, viceprezidentes personiskā asistente un Radošās ekonomikas komisijas koordinatore. Viņa ir arī platformas Nicaragua Diseña un televīzijas raidstacijas Canal 13 direktore.
                                    Viņa ir atbildīga par platformas Nicaragua Diseña izmantošanu, lai atbalstītu 2021. gada 7. novembrī notikušās krāpnieciskās prezidenta un parlamenta vēlēšanas, izveidojot viltus kontus dažādās sociālo mediju platformās.
                                    Būdama televīzijas raidstacijas Canal 13 direktore, viņa ir palīdzējusi izplatīt Ortegas režīma naida runu pret pilsonisko opozīciju, vienlaikus ierobežojot redakcionālo plurālismu un vajājot neatkarīgos žurnālistus un medijus Nikaragvā, iznīcinot vārda brīvību un faktisko konkurenci vēlēšanās. Viņai ir bijusi centrālā loma politiskā plurālisma apspiešanā un mērķtiecīgā Nikaragvas demokrātijas graušanā.
                                    Tādējādi viņa ir saistīta ar personām, kuras ir atbildīgas par demokrātijas graušanu un smagiem cilvēktiesību pārkāpumiem un viņa atbalsta šādu represiju un pārkāpumus.
                                 
                                 
                                    10.1.2022.
                                 
                              
                                    16.
                                 
                                 
                                    Laureano Facundo ORTEGA MURILLO
                                 
                                 
                                    
                                       Daniel Ortega un Rosario Murillo dēls, prezidenta padomnieks
                                    Dzimšanas datums: 1982. gada 20. novembris
                                    Dzimšanas vieta: Managva (Managua), Nikaragva
                                    Dzimums: vīrietis
                                    Valstspiederība: Nikaragva
                                    Pase: A00000684 (Nikaragva)
                                    Personas apliecība: 001-201182-0046M
                                 
                                 
                                    
                                       Laureano Facundo Ortega Murillo ir cieši iesaistīts prezidentu Daniel Ortega un viņa sievu Rosario Murillo atbalstošās darbībās kā prezidenta padomnieks. Viņš ir attaisnojis un atbalstījis Nikaragvas politiskās opozīcijas līderu un prezidenta priekšvēlēšanu kandidātu, studentu un reģionālo līderu vai neatkarīgo žurnālistu – kurus visus viņš ir nosaucis par teroristiem – patvaļīgu un nelikumīgu apcietināšanu. Palīdzot iznīcināt faktisko konkurenci vēlēšanās, viņam ir bijusi centrāla loma politiskā plurālisma apspiešanā un mērķtiecīgā Nikaragvas demokrātijas graušanā.
                                    Ar valdības aģentūras ProNicaragua starpniecību viņš ir darbojies kā sava tēva Daniel Ortega un Ortegas režīma padomnieks ekonomikas jautājumos. Turklāt viņš ir atbildīgs par BanCorp darbību, kas ir struktūra, kuras galvenais mērķis ir atbalstīt, sponsorēt un finansiāli atbalstīt viņa mātes, viceprezidentes Rosario Murillo, represīvās darbības.
                                    Tādējādi viņš ir saistīts ar personām, kuras ir atbildīgas par represijām pret pilsonisko sabiedrību un smagiem cilvēktiesību pārkāpumiem un viņš atbalsta šādu represiju un pārkāpumus.
                                 
                                 
                                    10.1.2022.
                                 
                              
                                    17.
                                 
                                 
                                    Brenda Isabel ROCHA CHACÓN
                                 
                                 
                                    Augstākās vēlēšanu padomes priekšsēdētāja
                                    Dzimšanas datums: 1967. gada 10. februāris
                                    Dzimšanas vieta: Bonanza, Nikaragva
                                    Dzimums: sieviete
                                    Valstspiederība: Nikaragva
                                 
                                 
                                    
                                       Brenda Isabel Rocha Chacón kopš 2021. gada maija ir Augstākās vēlēšanu padomes (AVP) priekšsēdētāja. AVP ir struktūra, kura ir atbildīga par 2021. gada 7. novembra vispārējo vēlēšanu sagatavošanu, norisi un rezultātu apstiprināšanu bez pārredzamības nodrošināšanas, patiesas opozīcijas un demokrātiskām debatēm un tādējādi grauj demokrātiskās institūcijas un procesus. AVP liedza opozīcijai iespēju kandidēt brīvās vēlēšanās un nodrošināja, ka balsošana noris nedemokrātiskos apstākļos.
                                    Tādējādi viņa ir atbildīga par represijām pret demokrātisko opozīciju un par demokrātijas un tiesiskuma graušanu Nikaragvā.
                                 
                                 
                                    10.1.2022.
                                 
                              
                                    18.
                                 
                                 
                                    Cairo Melvin AMADOR ARRIETA
                                 
                                 
                                    Augstākās vēlēšanu padomes priekšsēdētājas vietnieks
                                    Dzimšanas datums: 1952. gads
                                    Dzimums: vīrietis
                                    Valstspiederība: Nikaragva
                                 
                                 
                                    
                                       Cairo Melvin Amador Arrieta kopš 2021. gada maija ir bijis Augstākās vēlēšanu padomes (AVP) priekšsēdētājas vietnieks. AVP ir struktūra, kura ir atbildīga par 2021. gada 7. novembra vispārējo vēlēšanu sagatavošanu, norisi un rezultātu apstiprināšanu bez pārredzamības nodrošināšanas, patiesas opozīcijas un demokrātiskām debatēm un tādējādi grauj demokrātiskās institūcijas un procesus. AVP liedza opozīcijai iespēju kandidēt vēlēšanās un nodrošināja, ka balsošana noris nedemokrātiskos apstākļos.
                                    Tādējādi viņš ir atbildīgs par represijām pret demokrātisko opozīciju, kā arī par demokrātijas un tiesiskuma graušanu Nikaragvā.
                                 
                                 
                                    10.1.2022.
                                 
                              
                                    19.
                                 
                                 
                                    Lumberto Ignacio CAMPBELL HOOKER
                                 
                                 
                                    Augstākās vēlēšanu padomes loceklis, Augstākās vēlēšanu padomes priekšsēdētāja pienākumu izpildītājs 2018. gadā
                                    Dzimšanas datums: 1949. gada 3. decembris
                                    Dzimšanas vieta: Raas, Nikaragva
                                    Dzimums: vīrietis
                                    Valstspiederība: Nikaragva
                                    Pases numurs: A00001109 (Nikaragva)
                                    Personu apliecinoša dokumenta numurs: 6010302490003J
                                 
                                 
                                    
                                       Lumberto Ignacio Campbell Hooker kopš 2014. gada ir bijis Augstākās vēlēšanu padomes (AVP) loceklis. AVP ir struktūra, kura ir atbildīga par 2021. gada 7. novembra vispārējo vēlēšanu sagatavošanu, norisi un rezultātu apstiprināšanu bez pārredzamības nodrošināšanas, patiesas opozīcijas un demokrātiskām debatēm un tādējādi grauj demokrātiskās institūcijas un procesus. AVP liedza opozīcijai iespēju kandidēt brīvās vēlēšanās un nodrošināja, ka balsošana noris nedemokrātiskos apstākļos.
                                    2021. gada 7. novembra vēlēšanu laikā viņš uzstājās medijos, pamatojot un atzinīgi vērtējot šādu vēlēšanu rīkošanu.
                                    Tādējādi viņš ir atbildīgs par represijām pret demokrātisko opozīciju, kā arī par demokrātijas un tiesiskuma graušanu Nikaragvā.
                                 
                                 
                                    10.1.2022.
                                 
                              
                                    20.
                                 
                                 
                                    Nahima Janett DÍAZ FLORES
                                 
                                 
                                    Nikaragvas Telekomunikāciju un pasta pakalpojumu pārvaldes direktore, Nikaragvas Valsts policijas ģenerāldirektora Francisco Javier Díaz Madriz meita
                                    Dzimšanas datums: 1989. gada 28. jūnijs
                                    Dzimums: sieviete
                                    Valstspiederība: Nikaragva
                                 
                                 
                                    
                                       Nahima Janett Díaz Flores ir Nikaragvas Telekomunikāciju un pasta pakalpojumu pārvaldes (TELCOR) – telekomunikāciju un pasta pakalpojumu pārvaldes struktūras – direktore. Nikaragvas iestādes kopš 2018. gada izmantoja TELCOR, lai apklusinātu neatkarīgos medijus, tostarp trīs ziņu raidorganizācijas, kopš 2018. gada. 2021. gada vispārējo vēlēšanu kampaņas laikā TELCOR plašā mērogā īstenoja dezinformācijas kampaņu. TELCOR, būdama iestāde, kas atbild par “kiberdrošības likuma” īstenošanu, vada un veic uzraudzības darbības attiecībā uz pilsonisko sabiedrību un demokrātisko opozīciju.
                                    
                                       Nahima Díaz Flores, būdama amatpersona, ar TELCOR starpniecību ir darbojusies kā Ortegas režīma atbalstītāja un vadījusi un veikusi dezinformācijas darbības un uzraudzību attiecībā uz pilsonisko sabiedrību un demokrātisko opozīciju. Tādējādi viņa ir atbildīga par smagiem cilvēktiesību pārkāpumiem, par represijām pret pilsonisko sabiedrību un demokrātisko opozīciju un par demokrātijas graušanu Nikaragvā.
                                 
                                 
                                    10.1.2022.
                                 
                              
                                    21.
                                 
                                 
                                    Luis Ángel MONTENEGRO ESPINOZA
                                 
                                 
                                    Nikaragvas banku un citu finanšu iestāžu uzraudzības pārvaldes vadītājs
                                    Dzimšanas datums: 1949. gada 1. janvāris
                                    Dzimšanas vieta: Esteli, Nikaragva
                                    Dzimums: vīrietis
                                    Adrese: Planes De Puntaldia Casa #16, Managua, Nikaragva
                                    Valstspiederība: Nikaragva
                                    Personu apliecinoša dokumenta numurs: 1610101490000S
                                 
                                 
                                    
                                       Luis Ángel Montenegro Espinoza ir Nikaragvas banku un citu finanšu iestāžu uzraudzības pārvaldes (SIBOIF) vadītājs. Viņš, būdams amatpersona, ir atbildīgs par to finanšu dalībnieku vajāšanu, kuri pretojās Ortegas režīma politikai, kā arī par režīma kontroles īstenošanu finanšu nozarē.
                                    
                                       Daniel Ortega viņu iecēla amatā, lai atlīdzinātu viņa lojalitāti. Pildot iepriekšējā amata – Republikas ģenerālkontroliera – pienākumus, viņš apliecināja, ka attiecībā uz Ortegas korumpēto finanšu darbību netiks veikta revīzija, un veicināja arī Ortegas īstenoto režīma kontroli.
                                    Tādēļ viņš ir atbildīgs par tiesiskuma graušanu Nikaragvā, kā arī par represijām pret pilsonisko sabiedrību un demokrātisko opozīciju.
                                 
                                 
                                    10.1.2022.”
                                 
                              
                  
                        3)
                     
                     
                        pievieno šādu virsrakstu un tabulu:
                        
                                    “B.
                                 
                                 
                                    Juridiskas personas, vienības vai struktūras, kas minētas 2. pantā
                                    
                                                 
                                             
                                             
                                                Nosaukums
                                             
                                             
                                                Identifikācijas informācija
                                             
                                             
                                                Pamatojums
                                             
                                             
                                                Sarakstā iekļaušanas datums
                                             
                                          
                                                1.
                                             
                                             
                                                Nikaragvas Valsts policija
                                                La Policía Nacional Nicaragüense
                                             
                                             
                                                Galvenā mītne: Managva (Managua), Nikaragva
                                                Reģistrācijas datums: 1979. gada 22. augusts
                                                Tīmekļa vietne: http://www.policia.gob.ni/
                                             
                                             
                                                Nikaragvas Valsts policija ir atbildīga par pazemojošu izturēšanos, tostarp fizisku un psiholoģisku spīdzināšanu, pret tiem, kuri pretojās Ortegas režīmam. Tā ir atbildīga par prezidenta priekšvēlēšanu kandidātu, pilsoniskās sabiedrības vadītāju, studentu un reģionālo līderu vai neatkarīgo žurnālistu nelikumīgu apcietināšanu bez jebkādām juridiskām un demokrātiskām garantijām.
                                                Valsts policijai bija būtiska nozīme, lai nodrošinātu, ka Daniel Ortega2021. gada 7. novembra vispārējās vēlēšanās nav nekādas reālas demokrātiskas opozīcijas. Pirms vēlēšanām Valsts policija pastāvīgi uzraudzīja un vajāja opozīcijas līderus, nelikumīgi ielauzās dzīvesvietās un patvaļīgi apcietināja opozīcijas locekļus, un sistemātiski apdraudēja publiskā sektora darbiniekus.
                                                Valsts policija 2018. gadā bija iesaistīta miermīlīgu protestētāju nogalināšanā Nikaragvā.
                                                Tādēļ Nikaragvas Valsts policija ir atbildīga par smagiem cilvēktiesību pārkāpumiem, represijām pret pilsonisko sabiedrību un demokrātisko opozīciju un demokrātijas un tiesiskuma graušanu Nikaragvā.
                                             
                                             
                                                10.1.2022.
                                             
                                          
                                                2.
                                             
                                             
                                                Augstākā vēlēšanu padome
                                                Consejo Supremo Electoral
                                             
                                             
                                                Adrese: Pista Juan Pablo II, Managua 14005, Nikaragva
                                                Tīmekļa vietne: https://www.cse.gob.ni/
                                                E-pasts: info@cse.gob.ni
                                             
                                             
                                                Augstākā vēlēšanu padome (AVP) ir struktūra, kura ir atbildīga par 2021. gada 7. novembra vispārējo vēlēšanu sagatavošanu, norisi un rezultātu apstiprināšanu bez pārredzamības nodrošināšanas, patiesas opozīcijas un demokrātiskām debatēm un tādējādi grauj demokrātiskās institūcijas un procesus. AVP liedza opozīcijai iespēju kandidēt brīvās vēlēšanās un nodrošināja, ka balsošana noris nedemokrātiskos apstākļos.
                                                Tādējādi AVP ir atbildīga par represijām pret demokrātisko opozīciju un par demokrātijas un tiesiskuma graušanu Nikaragvā.
                                             
                                             
                                                10.1.2022.
                                             
                                          
                                                3.
                                             
                                             
                                                Nikaragvas Telekomunikāciju un pasta pakalpojumu pārvalde
                                             
                                             
                                                Adrese: Avenida Bolívar, Esquina diagonal al edifico de la Cancillería Aptdo 2664 Managua, 10000 Nikaragva
                                                Reģistrācijas datums: 1982. gada 12. jūnijā
                                                Tīmekļa vietne: https://www.telcor.gob.ni
                                             
                                             
                                                Nikaragvas Telekomunikāciju un pasta pakalpojumu pārvalde (TELCOR) ir telekomunikāciju un pasta pakalpojumu regulatīvā struktūra. Nikaragvas iestādes kopš 2018. gada to ir izmantojušas, lai apklusinātu neatkarīgos medijus, tostarp trīs ziņu raidorganizācijas, 2018. gada represiju laikā un pēc 2021. gada vispārējām vēlēšanām. Vispārējo vēlēšanu kampaņas laikā TELCOR plašā mērogā īstenoja dezinformācijas kampaņas. TELCOR, būdama iestāde, kas atbild par “kiberdrošības likuma” īstenošanu, vada un veic uzraudzības darbības attiecībā uz pilsonisko sabiedrību un demokrātisko opozīciju.
                                                Tādējādi tā ir atbildīga par smagiem cilvēktiesību pārkāpumiem un represijām pret pilsonisko sabiedrību un demokrātisko opozīciju.
                                             
                                             
                                                10.1.2022.”